钦定古今图书集成/明伦汇编/闺媛典/第188卷 > 葛大受妻文氏
## 钦定古今图书集成/明伦汇编/闺媛典/第188卷 > 葛大受妻文氏

按《陕西通志》：“文氏，葛大受妻，西安三水人，在中女也。
幼聪颖，喜读书。长适大受，年二十二夫亡，子天儁方
在抱，氏矢志守节。其父所著《天经》等书，每一稿出，辄
手为编次，教子亲为讲贯，茹荼集蓼，二十馀年如一
日。万历丁巳卒。所著有《君子堂集》《九骚》诸篇，馀稿俱
毁于兵燹。”